stanford-oval/wikipedia huggingface dataset:
סעדיה עדני
חיבוריו

במשך שנות חייו הספיק לכתוב חיבורים רבים בנושאים רבים ושונים.
פירוש ליד החזקה להרמב"ם, מדע, אהבה, חלק מזמנים וטהרה.
נאג'ה אלגארקין [=תשועת הטובעים], מדרש על פרשיות התורה וההפטרות (בראשית). שמו המלא "נגא'ה אלגארקין פי הד'ה אלפרקין". הרב עדני חיבר את הספר בשנת ה'רמ"ב. רובו כתוב בערבית, לעיתים מוסיף משפטים בעברית.
מדכל אלתשווק לאלג'אפלין [=מבוא לתשוקות התובעין], מעין אנציקלופדיה למדעים. הספר נכתב בערבית.
גידולין, לוח עיבור זמנים. שריד מלוח זה בערבית נשתמר בתחילת כתב יד שהועתק בדמשק ונסתיים בכ"ח בניסן א'תשע"ט לשטרות, שהיא שנת ה'רכ"ח לפי הספירה היהודית המקובלת.
הרב עדני כתב גם שירים. שניים משיריו נשתמרו בהעתקת כתב היד שבו השתמר גם חלק מלוח עיבור הזמנים של עדני. האחד, שיר פילוסופי בערבית שמתחיל כך: 'סובחאן רבי ד'ו אלגלאלי'. והשני, שיר בעברית המתחיל כך: 'שמחי יחידתי וצורך בקשי'.
בראש חיבורו 'תשויק אלגאפלין' ציין רשימה של חיבורים שכתב. ברשימתו:
אלתשויק לאלגאפלין ("מבוא ההתעוררות למסיחים את דעתם"), עוסק בביאור למילות הגיון הדקדוק והתכונה.
חמדת ישראל על ארבעה ועשרים כד מגלד [=כרוך.]
ביאור מקצת החיבור ד' מגלדה. ב שרח אלשחיטה [=ד כרוכים. ב פירוש שחיטה.]
אור ישראל חסאב קידוש החדש [= חישוב קידוש החודש.]
מכזאן אלעלום מנטק וריאצ'י ז' מגלדה ומסוודה אלטביעה מגלדין [= אוצר המדעים. תורת ההיגיון ומדעים מדויקים ז' כרוכים טיוטה של מדעי הטבע שני כרכים].
גאמע אלמחאסן פי אלטב עלם ועמל ז' מגלדה [=מקבץ המעלות] (רפואה)  תאוריה ופרקטיקה. ז כרוכים].
לקט אלזהור פי אלטב ]= אריית הפרחים]. (עוסק בענייני רפואה).
צחה אלבדני פי אלטב [=בריאות הגוף]. (עוסק בענייני רפואה).
דלאיל אלגיוב ג' מגלדה [=מופתי הנסתרות. ג כרוכים].
צפירה אלמלוך אחכאם [אלנגום = גדיל המלכים] (משפטי הכוכבים).
נור אלמעארף [=מאור דעת האלהות].
אחכאם אלתקאוים [=כללי הטבלאות].
פרגה אלקלוב ג' מגלדה [=נחמת הלבבות. ג כרוכים].
פרחה אלקלוב [=ששון הלבבות].
נור עלאקול [=אור השכלים].
חיאת אלנפוס [=חיי הנפשות].
פרקים.
פיר' אלשחיטה [=פירוש השחיטה].
ספר השאלות.
עיבור סאיר [=עיבור שוטף].
גוהרת אלאסראר [=פנינת הסודות].
אלזיג אלמרשד = הזיג המדריך.
בסתאן אלעלום מגלדין והן טביעיאת אלאהיאת מכזאן אלטב [=גן החכמות. שני כרכים. כוללים: חכמת הטבע, האלוהות ואוצר הרפואה].
אלזיג אלכאפי אלמפתכר [=הזיג המספיק המפואר].
כתאב אלתאריך שעי [=ספר ההיסטוריה].
רק מעטים מחיבוריו נמצאו, ומעטים אף יותר הודפסו. בשבט ה'תשס"ט יצא לאור חיבור ראשון שכתב, מתוך "הלכות תפלה וברכת כהנים" מספר אהבה על משנה תורה לרמב"ם על ידי מכון מרא"ה. ובשבט תש"ע יצא לאור המשכו "הלכות קריית שמע וברכות".
לקריאה נוספת

פירוש רבינו סעיד ן' דוד אלעדני, הלכות תפלה וברכת כהנים, מכון מרא"ה קריית ספר תשס"ט, צפניה שרעבי, מבוא עמ' ט'-כ"ד.
פירוש רבינו סעיד ן' דוד אלעדני, הלכות קריית שמע וברכות, מכון מרא"ה קריית ספר תש"ע, צפניה שרעבי, מבוא עמ' ט'-כ"ה.
רצהבי יהודה, תורתן שלבני תימן, עמ' ל"ב-ל"ד.
משה גברא, אנציקלופדיה לחכמי תימן עמ' 427–428.
י"ל נחום, מצפונות יהודי תימן עמ' 254–260.
אקסל טוואנזב

אקסל טוואנזב (באנגלית: Axel Tuanzebe; נולד ב-14 בנובמבר 1997) הוא כדורגלן אנגלי ממוצא קונגולזי, המשחק בעמדת הבלם והמגן הימני באיפסוויץ' טאון.
קריירה > תחילת דרכו בקבוצת הילדים

טוואנזב שיחק באקדמית הילדים של מנצ'סטר יונייטד מאז שהיה בן שמונה. עמדתו בהתחלה הייתה עמדת הקשר האחורי אך לבסוף הוא הוסב אחורנית לעמדת הבלם והמגן בגלל היכולות ההגנתיות הטובות שלו ועקב חוסר הדיוק שלו במסירות במרכז המגרש. במאי 2015, טוואנזב זכה בתואר השחקן הצעיר המצטיין של הקבוצה בעונת 2014/15.
קריירה > הדרך להרכב הקבוצה הבוגרת (2015–2017)

ב-31 באוקטובר 2015 הוא היה חלק מהסגל של מנצ'סטר יונייטד הבוגרת בפעם הראשונה במשחק מול קריסטל פאלאס בו ישב על הספסל במהלך כל המשחק ולא שיחק כלל. את הופעתו הראשונה בקבוצה הבוגרת של מנצ'סטר יונייטד ערך טוואנזב ב-29 בינואר 2017, כאשר החליף בדקה ה-68 של משחק הגביע האנגלי את טימוטי פוסו מנסה במהלך ניצחון הקבוצה 0–4 על ויגאן את'לטיק. ארבעה ימים לאחר המשחק חתם טוואנזב על חוזה ארוך טווח ביונייטד עד 2020 עם אפשרות להארכה של עונה נוספת. ב-7 במאי 2017, טוואנזב פתח לראשונה בבוגרים בהפסד של יונייטד 0–2 לארסנל במסגרת הפרמייר ליג האנגלי. בסוף עונת 2016/17 הוא זכה בתואר שחקן המילואים המצטיין של מנצ'סטר יונייטד.
קריירה > עונת 2018/19 וההשאלה לאסטון וילה

את עונת 2018/19 פתח טוואנזב כשחקן יונייטד לאחר שבעונה הקודמת פתח רק בשלושה משחקים כשחקן מחליף בעונה זו הוא לא שיחק כלל במנצ'סטר יונייטד ולכן ב-25 בינואר 2018, הוא יצא להשאלה באסטון וילה ששיחקה אז בצ'מפיונשיפ (הליגה האנגלית השנייה) עד לסוף העונה וזאת כדי לקבל הזדמנויות לשחק. טוואנזב זכה להזדמנויות רבות באסטון וילה ובאותה עונה שנחשבת לעונת הפריצה המקצועית של טוואנזב בשל העובדה ששיחק ב-30 משחקים והיה חלק משמעותי בעלייה של אסטון וילה בחזרה לפרמייר ליג.
קריירה > עונת 2019/20

לאחר העונה המוצלחת באסטון וילה השאלתו של טוואנזב הסתיימה והוא חזר לשחק במנצ'סטר יונייטד של המאמן אולה גונאר סולשיאר שנתן לו לשחק כמעט בקביעות בהגנה בתפקיד הבלם או בתפקיד המגן כחלק מרוטציה בין שחקני ההגנה בקבוצה.
ב-25 בספטמבר 2019, טוואנזב פתח את משחק גביע הליגה האנגלי של יונייטד מול רוצ'דייל כאשר הוא עונד את סרט הקפטן על זרועו בפעם הראשונה באופן סמלי, זאת הייתה הפעם הראשונה בהיסטוריה של מנצ'סטר יונייטד ששחקן שנולד ביבשת אפריקה שימש כקפטן של הקבוצה.
קריירה בינלאומית

טוואנזב התחיל את הקריירה הבינלאומית שלו ביוני 2016 בנבחרת אנגליה עד גיל 19[דרושה הבהרה] נגד נבחרת מקסיקו. הוא זומן לאחר מכן באותה השנה לנבחרת אנגליה עד גיל 20 וניצח בכל שלושת משחקיו בטורניר גביע העולם עד גיל 20 בו לבסוף נבחרת אנגליה זכתה. ב-10 בנובמבר 2017, טוואנזב שיחק בנבחרת אנגליה בכדורגל עד גיל 21 במשחק בודד מול נבחרת אוקראינה עד גיל 21.
חייו האישיים

טוואנזב נולד בבוניה שברפובליקה הדמוקרטית של קונגו במרכז אפריקה, למשפחה קשת יום. טוואנזב סיפר שבילדותו לא תמיד היה למשפחתו די כסף כדי לקנות לו אוכל והוא נאלץ לגנוב אוכל ומוצרי צריכה בסיסיים כשהיה ילד קטן. טוואנזב מספר כי כבר בילדותו באפריקה הוא אהב לשחק כדורגל, אך הוא מעיד על עצמו שהוא אף פעם לא באמת היה כדורגלן טוב בין היתר כי הוא טוען שאין לו שליטה טובה בכדור. התפנית בחייו של טוואנזב התרחשה ב-2003 כאשר טוואנזב ומשפחתו הצליחו לבסוף להגר לממלכה הבריטית. ב-2005 טוואנזב התקבל לאקדמיית הילדים של מנצ'סטר יונייטד.
הייגר

| --- | --- |
אוטובוס של חברת דן מסוג הייגר
אוטובוס של חברת דן מסוג הייגר
 נתונים כלליים
 תקופת הפעילות:  1998–הווה (כ־27 שנים)
 חברת אם:  king long
 מיקום המטה:  סוג'ואו, מחוז ג'יאנגסו, סין
 קואורדינטות:  31°20′36″N 120°45′48″E﻿ / ﻿31.34334°N 120.76333°E﻿ / 31.34334; 120.76333 
 ענפי תעשייה:  תעשיית הרכב
 מוצרים עיקריים:  אוטובוסים
 עובדים:  6,000+
  
 en.higer.com
 he
 
הייגר היא יצרנית אוטובוסים סינית שבסיסה במחוז ג'יאנגסו, הידועה גם בשם Higer Bus Company Limited שזמינה ביותר מ-100 מדינות וטריטוריות בדרום אסיה, המזרח התיכון, אפריקה, רוסיה, מזרח אירופה ואמריקה. בשנת 2015 זכתה ב"מותג העליון של סין". בבעלות יצרנית האוטובוסים קינג לונג.
בשנת 2021 רכשה חברת אגד 50 הייגר אפסילון E בתהליך רכש החשמליים של 2022.
בין לקוחותיה של פנדן (היבואנית) אגד, אלקטרה-אפיקים, אקסטרה תחבורה ציבורית, בית שמש אקספרס, דן, דן באר שבע, דן בדרום, מטרופולין וקווים.
ב-8 בספטמבר 2016, משרד האוצר מינה חמש חברות בעייתיות טיפוסיות כולל GMC, Suzhou Jinlong, Wuzhoulong, Chery Wanda ו-Shaolin Bus בבדיקה מיוחדת של כספי סבסוד לקידום ויישום רכבי אנרגיה חדשים. ביניהם, ל-Suzhou Jinlong יש 1,683 רכבי אנרגיה חדשים ו-520 מיליון יואן בקרנות סובסידיות ב-2015, והפכה ל"רמאי הסובסידיות" עם הרכבים והסכום הגבוהים ביותר. בהודעה צוין כי הסובסידיה של המדינה בסך 520 מיליון יואן תימשך, וסוז'ו ג'ינלונג ייקנס ב-260 מיליון יואן.
היסטוריה

Higer Bus Company Limited הוקמה בדצמבר 1998. להלן כמה מאבני הדרך של החברה שהובילו עד היום:
בספטמבר 1999 יוצרו 1000 רכבי אוטובוס שלמים מונעי דוושה.
ביוני 2003, הוקם מפעל חדש בשטח של 400,000 מ"ר והוכנס לייצור בפארק התעשייה של סוז'ו (SIP).
ביולי 2003, HIGER עבר בהצלחה את ההסמכה הבינלאומית ISO/TS16949 שהונפקה על ידי כוח המשימה הבינלאומי לרכב (IATF) ו"הוועדה הטכנית" של ISO.
בפברואר 2004, הושק האוטובוס HIGER V8 רשמית לשוק.
במרץ 2004 זכה HIGER בפרס "ציוד הבטיחות הטוב ביותר" בתערוכת האוטובוסים העולמית של BAAV.
במאי 2005, מרכז שירות הלקוחות של HIGER Bus הופעל באופן רשמי, והפך למרכז הלקוחות הספציפי הראשון לתעשיית האוטובוסים בסין ובצפון קוריאה.
בדצמבר 2005, התפוקה והמכירות השנתיות של HIGER עלו על 10,000 יחידות בפעם הראשונה.
בספטמבר 2006 השיקה HIGER את אוטובוס היוקרה מבוסס היצוא A380 בשיתוף עם יצרנית האוטובוסים השוודית סקאניה.
בדצמבר 2006, 500 יחידות אוטובוס HIGER שירתו את המשחקים ה-15 באסיה בדוחא, קטר.
במרץ 2007, HIGER ו-Scania חקרו ופיתחו יחד את Scania Higer A90 High Class Coach Deluxe.
באוגוסט 2008, 1500 יחידות אוטובוס HIGER שירתו במשחקי הקיץ האולימפיים ה-29 שהתקיימו בבייג'ינג, סין.
ב-18 בינואר 2009, HIGER Bus Company Limited חגגה את יום השנה ה-10 להקמתה.
במרץ 2009, HIGER עבר את הדרישות של פטור הפיקוח של סחורות יבוא ויצוא מהממשל הלאומי הסיני.
ביולי 2010 הושקה מערכת HIGER Bus G-BOS. המערכת משלבת את הפונקציות של GPS, מקליט נהיגה, מקליט צריכת דלק, ניהול תחזוקה, ניתוח תקלות מרחוק והתאמת תפרים.
בדצמבר 2010 הגיעה החברה להישג מכירות של 20,000 כלי רכב בשנה.
ביוני 2011, HIGER החלה לייצר כלי רכב מסחריים קלים.
בספטמבר 2012, מפעל HIGER כלי רכב קלים בקונשאן הוקם לייצור.
ב-19 במאי 2013, נערך באופן רשמי טקס הנחת היסוד של מפעל HIGER New Energy Bus. השלב הראשון של הפרויקט הסתכם ב-1.5 מיליארד יואן סיני. לאחר השלמתו, כושר הייצור השנתי של הבסיס יגיע ל-10,000 יחידות אפיקי אנרגיה חדשות.
ב-22 במאי 2013, HIGER השיקה את אוטובוס מרוץ G-POWERS II W16 בתערוכת האוטובוסים, משאיות ורכיבי רכב בבייג'ינג הבינלאומית.
בספטמבר 2013, ועידת העסקים האמריקאית הראשונה של HIGER התקיימה בסנטיאגו דה צ'ילה. בכנס השתתפו מפיצי HIGER מ-12 מדינות ואזורים, כולל ארצות הברית, מקסיקו, קוסטה ריקה, טרינידד וטובגו, אקוודור, אורוגוואי, פרגוואי, ברזיל, פרו, בוליביה, פנמה וצ'ילה.
בשנת 2014, לאחר 16 שנים של מחקר וצמיחה מתמדת, מכירות HIGER עלו על 10 מיליארד יואן סיני.
ב-16 ביוני 2015 פורסמה הרשימה השנתית של 500 המותגים החשובים ביותר בסין בבייג'ינג. לפי World Brand Lab, בהתבסס על ניתוח נתונים פיננסיים, התנהגות צרכנים והשפעת מותג, היגר עשה את דרכו לרשימה במשך שמונה שנים רצופות, כשהוא מדורג במקום ה-129 ב-2015, עלייה מהמקום ה-134 בשנה שעברה, עם ערך מותג שהגיע ל-20.286 מיליארד יואן.
בשנת 2016 הגיעה לישראל על ידי היבואנית פנדן שבבעלות דן חברה לתחבורה ציבורית במיזם לחשמל את התחבורה הציבורית בישראל.
כיום חברות רבות מחזיקות בצי הדגמים אוטובוסים מתוצרת הייגר.
דגמים

הייגר KLQ6129GQ2 עירוני דיזל המוצע בגרסה עם 2 דלתות נמוך כניסה, ו-3 דלתות נמוך רצפה.
הייגר KLQ6215GEV3 עירוני חשמלי 2, 3 דלתות קבל טעינה עילי ושקע רגיל.
הייגר KLQ6815GEV3 עירוני מפרקי חשמלי 5 דלתות.
הייגר KLQ6832GEV מידיבוס עירוני חשמלי 10 מ'.
הייגר KLQ6685GAEV מיניבוס עירוני חשמלי 8.5 מ'.
הייגר KLQ6129G עירוני גז טבעי דחוס 2, 3 דלתות.
הייגר KLQ6121YA בינעירוני דיזל. 12.13 מטר
הייגר KLQ6121 תיירותי 12 מ'.
הייגר KLQ6932 מידיבוס תיירותי.
הייגר KLQ6121EV בינעירוני חשמלי.
דגמים המיוצרים במפעלי הארגז ומרכבים בישראל.
סקניה ויקינג תיירותי.
גלריה

הייגר אפסילון תוצרת הארגז באגד
הייגר KLQ6129GQ2 בגרסת 3 דלתות נמוך רצפה באקסטרה תחבורה ציבורית
הייגר פיוניר EV תוצרת מרכבים בבית שמש אקספרס
הייגר KLQ6125GEV3 באלקטרה-אפיקים
Higer CNG בדן באר שבע
הייגר מידיבוס ביונייטד טורס
הייגר KLQ6121 תיירותי ביונייטד טורס
הייגר KLQ6121YA בקווים
הייגר מידיבוס עירוני חשמלי של באלקטרה-אפיקים יבנה
הייגר חשמלי שנכנס לשירות בתהליך חישמול הצי בב"ב ב-2023
הייגר אפסילון תוצרת הארגז בדן
הייגר מידיבוס שנכנס לשירות ב2024 בחברת  דן בתל אביב כחלק מתהליך חישמול צי האוטובוסים של דן
הערות שוליים

↑  新能源车最大骗补者：苏州金龙的8亿沉沦_央广网, finance.cnr.cn
רצח עובדי חברת חשמל בעכו

שלט הסבר ב"דרך הארבעה" בעכו
רצח עובדי חברת חשמל בעכו התרחש ב-18 במרץ 1948 במבואות עכו. במהלך אירוע זה נשלחו 4 מעובדי חברת החשמל בחיפה לתקן תקלה באספקת המתח לגליל המערבי כשהם מלווים ב-2 שריוניות בריטיות. השיירה נתקלה במארב ערבי במבואות עכו ומהאש נהרגו ארבעת העובדים וכן 5 מהחיילים הבריטים. הערבים התעללו בגופות של הנרצחים לפני שהחזירום. חקירת הפרשה נמשכה עד 1956 אז נעצרו מספר ערבים בחשד למעורבות ברצח אולם התביעה התקשתה להוכיח קשר לפרשה והם שוחררו. רחוב בעכו מנציח את ארבעת הנרצחים.
רקע

המאמץ העיקרי של כוחות ההגנה באזור צפון מערב המדינה שבדרך התמקד בכיבוש חיפה שהייתה העיר המרכזית בזירה ומאחז אסטרטגי. הקרב על חיפה החל בדצמבר 1947 בסדרה של פיגועי ירי ופיצוצים בהם נפגעו הן יהודים והן ערבים. ארגון ההגנה תיגבר את כוחותיו בעיר מכוון דרום ומזרח והערבים התבססו על תגבורות שנעו מלבנון סוריה לחיפה דרך ראש הנקרה ועכו. התגבורות של ההגנה נאלצו להתמודד עם חסימות באזור המשולש הקטן ובבלד א-שייח' בעוד שהתגבורות הערביות התמודדו עם חסימות בקריות מצפון לחיפה.
פיצוץ שיירת הנשק

ב-17 במרץ 1948 הצליחה ההגנה לעצור, ליד קריית מוצקין, שיירה ערבית שנשאה נשק, תחמושת וחומרי נפץ כשחלק נחומרי הנפץ התפוצצו במהלך הקרב וגרמו לנפגעים רבים בקרב נוסעי השיירה. הישג זה של ההגנה הגביר את שאיפות הנקם של ערביי האזור.
מאורעות 18 במרץ

מזג האוויר בלילה שבין ה-17 וה-18 במרץ היה לילה סוער שגרם לניתוק הגליל המערבי מאספקת החשמל שסיפקה תחנת הכוח חיפה . הניתוק השפיע גם על מחנות בריטים בגליל והצבא הבריטי דרש ממנהל חברת חשמל בחיפה להוציא צוות לתיקון התקלה אך זה סירב בגלל העלייה במתח הביטחוני בגלל אירוע השיירה יום לפני כן. המפקד הבריטי הסכים להקצות ליווי חמוש לטכנאים ובשעות אחר הצהריים יצאה מחיפה שיירה שכללה טנדר משוריין ובו 4 עובדי חברת חשמל חמושים באקדחים ו-2 זחלים בריטים חמושים במקלעים כשבכל אחד מהם 5 לוחמים.
בכניסה הדרומית לעכו, ליד בית הקברות המוסלמי, נתקל הזחל הראשון במחסום ערבי. אנשי המארב נתנו לזחל הבריטי לעבור אך אז זיהו שברכב השני נוסעים יהודים ותקפו אותו ואת הזחל הראשון. דבר התקיפה נפוץ מהר והביא למקום ערבים נוספים שהגבירו את האש על השיירה. הזחל האחרון בשיירה הצליח לסגת מהזירה ולהגיע לנהריה והערבים רצחו את ארבעת העובדים ואת חמשת החיילים הבריטים שהיו בזחל הראשון. גופות עובדי חברת חשמל הובאו לעכו שם עברו התעללות והוצגו לראווה.
אנשי הזחל שנסוגו לנהריה הזעיקו כוחות נוספים שהגיעו לעכו ואספו את 9 החללים והביאום לנהריה. ארבעת החללים היהודים הושטו מנהריה לחיפה והובאו לקבורה בקיבוץ רמת יוחנן.
חקירת הפרשה

חקירת הפרשה, על ידי משטרת ישראל, החלה זמן קצר לאחר ההכרזה על הקמת המדינה אולם לא נרשמה התקדמות עקב חוסר בעדויות ובמידע.
ב-1955 הגיע למשטרה מכתב בערבית שהצביע על חמשת המשתתפים ברצח וכן כלל שמות עדים שנכחו באירוע. על בסיס מכתב זה חזרה המשטרה לחקור את האירוע ולגבות עדויות ובאפריל 1956 נעצרו חמשת החשודים הראשיים בפרשה, 4 מהם מעכו ואחד מכפר ג'דיידה-מכר. ביו העצורים היה מוחמד שעבאן, איש מפא"י ומזכיר האיגוד המקצועי של הפועלים הערביים בעכו מטעם המפלגה וכן עדנאן נאגמי אחיו של מוסה נאג'מי חבר הוועד הערבי העליון ומעוזריו של המופתי. בתחילת מאי החל משפטם של החמישה ולאחר חודש של בחינת הראיות שהציגה המשטרה החליט השופט לא להאריך את מעצרם והם שוחררו.
על הנרצחים והנצחתם

ישעיהו הלב"ץ: יליד ירושלים (1908) ותושב חיפה מ-1929 אז התקבל לעבודה בחברת חשמל כמפקח רשת. היה מנהל קבוצת העובדים שנרצחו. היה נשוי ואב ל-3 ילדים.
אברהם שטיינפרס: נולד ברוסיה (1905) ועלה ארצה ב-1920. החל לעבוד בחברת חשמל וב-1940 עבר למשרדי החברה בחיפה. היה נשוי ואב לשני ילדים.
יהושע בורנשטיין: נולד ברוסיה (1905) ועלה ארצה ב-1923. עבד בתחנת הכוח בחיפה. היה נשוי ואב לשני ילדים.
קלמן גלר: נולד בפולין (1904) ועלה ארצה ב-1924. עבד מ-1940 כנהג בחברת חשמל. היה נשוי ואב לשני ילדים.
עיריית עכו קראה רחוב על שמם של הארבעה.
הערות שוליים

↑  לפי האתר של מרדכי נאור החשמל נפל בגלל חבלה בקו המתח הראשי מחיפה לנהריה
↑  4 תושבי עכו נעצרו כחשודים ברצח אכזרי בשנת 1948, על המשמר, 23 באפריל 1956
↑  י. כנרות, טחנות הצדק טוחנות לאט..., מעריב, 27 באפריל 1956
↑  החל משפט הערבים הנאשמים ברצח 4 עובדי חברת חשמל, דבר, 7 במאי 1956
↑  הוארך מעצרם של הערבים החשודים ברצח עובדי חברת החשמל בעכו, הצופה, 7 במאי 1956
↑  בנו נהרג בקרב על ירושלים במלחמת ששת הימים
אנטוניו סנאבריה

ארנאלדו אנטוניו סנאבריה איאלה (בספרדית: Arnaldo Antonio Sanabria Ayala; נולד ב-4 במרץ 1996 בסן לורנסו שבפרגוואי) הוא כדורגלן פרגוואי המשחק בעמדת החלוץ בקבוצת טורינו ובנבחרת פרגוואי.
קריירת מועדונים > ברצלונה ב'

סנאבריה החל להתאמן כשחקן קטרגל, ובהמשך עבר לכדורגל. הוא גדל במחלקת הנוער של סרו פורטניו הפרגוואית, ובשנת 2007, כאשר עבר עם הוריו להתגורר בספרד, עבר למחלקת הנוער של לה בלאנקה סובור. בשנת 2009, כשהוא בן 13, הגיע למחלקת הנוער של ברצלונה. בעונת 2013/2014 החל סנאבריה לשחק בברצלונה אתלטיק, קבוצת המילואים של ברצלונה, ששיחקה בליגה הספרדית השנייה. ב-29 בספטמבר 2013 הוא ערך את הופעת הבכורה שלו במועדון, כשהחליף את סרג'י סאמפר בדקה ה-67 בהפסד 0–1 למיורקה במסגרת המחזור השביעי בליגה. ב-20 בנובמבר הוצע לסנאבריה חוזה חדש במועדון, אך הוא סירב לו. ב-23 בנובמבר הבקיע סנאבריה את השער הראשון שלו בקבוצה, שער בדקה ה-20 בהפסד 1–2 ללאס פאלמס במסגרת המחזור ה-15 בליגה. הוא שיחק בקבוצה במשך חצי עונה, בה ערך 10 הופעות ליגה והבקיע שלושה שערים.
קריירת מועדונים > ססואולו

ב-29 בינואר 2014 חתם סנאבריה בססואלו מהסרייה א'. ב-23 במרץ ערך סנאבריה את הופעת הבכורה שלו במועדון, כשנכנס כמחליף בדקה ה-71 בהפסד 0–1 לאודינזה במסגרת המחזור ה-29 בליגה. שלושה ימים לאחר מכן, ב-26 במרץ, ערך סנאבריה את הופעתו השנייה והאחרונה במועדון, כשנכנס כמחליף בדקה ה-73 בהפסד 1–2 לסמפדוריה במסגרת המחזור ה-30 בליגה.
קריירת מועדונים > רומא

ב-1 ביולי 2014 חתם סנאבריה ברומא מהסרייה א'. בנוסף להיותו חלק מהסגל הבוגר של המועדון, שיחק סנאבריה גם בקבוצת הנוער של המועדון. ב-8 בפברואר 2015 ערך סנאבריה את הופעת הבכורה שלו במועדון, כשהחליף את פרנצ'סקו טוטי בדקה ה-62 בניצחון 1–2 על קליארי במסגרת המחזור ה-22 בליגה. שבוע לאחר מכן, ב-15 בפברואר, ערך סנאבריה את הופעתו השנייה והאחרונה במועדון, כשהחליף את סיידו דומבייה בדקה ה-85 בתיקו 0-0 נגד פארמה במסגרת המחזור ה-23 בליגה.
קריירת מועדונים > ההשאלה לספורטינג חיחון

ב-11 באוגוסט 2015 חזר סנאבריה לליגת העל הספרדית, כשהושאל לעונה אחת לספורטינג חיחון. ב-23 באוגוסט ערך סנאבריה את הופעת הבכורה שלו במועדון, כששיחק 90 דקות בתיקו 0-0 נגד ריאל מדריד במסגרת המחזור הראשון בליגה. ב-20 בספטמבר הבקיע סנאבריה את שעריו הראשונים במועדון, צמד שערים מוקדם בניצחון 2–3 על דפורטיבו לה קורוניה במסגרת המחזור הרביעי בליגה. ב-6 בדצמבר הבקיע סנאבריה שלושער בניצחון 2–3 על לאס פאלמס במסגרת המחזור ה-14 בליגה. ב-22 בינואר 2016 הבקיע סנאבריה שלושער נוסף בניצחון 1–5 על ריאל סוסיאדד במסגרת המחזור ה-21 בליגה. הוא ערך 29 הופעות ליגה בעונת ההשאלה שלו, בהן הבקיע 11 שערים.
קריירת מועדונים > ריאל בטיס

ב-15 ביולי 2016 חתם סנאבריה בריאל בטיס מליגת העל הספרדית. ב-20 באוגוסט ערך את הופעת הבכורה שלו במועדון, כששיחק 90 דקות בהפסד 2–6 לברצלונה במסגרת המחזור הראשון בליגה.
קריירת מועדונים > גנואה

ב-26 בינואר 2019 הושאל סנאבריה לגנואה מהליגה האיטלקית הראשונה (סרייה א') עד 30 ביוני 2020, ורשם בה 31 הופעות ושישה שערים.
קריירת מועדונים > טורינו

ב-31 בינואר 2021 חתם סנאבריה לארבע וחצי שנים בטורינו.
קריירה בינלאומית

ב-14 באוגוסט 2013 ערך סנאבריה את הופעת הבכורה שלו בנבחרת פרגוואי, כשהחליף את רוקה סנטה קרוס בדקה ה-83 בתיקו 3-3 נגד נבחרת גרמניה במשחק ידידות. בנוסף, סנאבריה היה חלק מסגל נבחרת פרגוואי בקופה אמריקה 2016, ולקח חלק בשני הפסדים בשלב הבתים, לנבחרת קולומביה ולנבחרת ארצות הברית.
סטריאו

סימון סטריאו
מערכת סטריאו
סטריאו (Stereo) הוא מושג בטכנולוגיית קול ושמע המתייחס להקלטת או השמעת צליל בשני ערוצים נפרדים. הקלטת סטריאו מושמעת באמצעות שני רמקולים בתצורה סימטרית, הנותנת הרגשה שהצלילים נשמעים מכיוונים שונים כמו בשמיעה טבעית כשאנו חשים ב"תמונה" מרחבית של הצליל. המושג הנתפס כמנוגד לסטריאו הוא מונו - הקלטה בערוץ אחד.
בשפה יום-יומית יש המשתמשים במושג סטריאו כקיצור של מערכת סטריאו, מכשיר משולב המכיל כמה אמצעים להשמעת מוזיקה (נגן קלטות, נגן תקליטורים, פטיפון וכדומה), מגבר (מכשיר המנקז אליו את האותות המגיעים ממכשירי הניגון השונים ומגביר את עוצמתם) ורמקולים.
מספר הרמקולים עצמו אינו יכול להפוך לסטריאו צליל שהוקלט במונו; אדם יכול לחבר למערכת השמע שלו מספר בלתי מוגבל של רמקולים, אך אם ההקלטה לה הוא מאזין הוקלטה במונו, הרי שהצליל שיבקע מכל אחד מהרמקולים יהיה זהה.
הקלטת סטריאו מותאמת למערכת השמיעה האנושית, המורכבת משתי אוזניים. הקלטת סטריאו הופכת את המוזיקה למלאה ועשירה, וניתן ליצור באמצעותה אפקטים קוליים. בשירים רבים, בוקע צליל התופים מרמקול אחד וצליל הגיטרות, למשל, מהרמקול השני; לעיתים, בקטעים בהם שני קולות שירה (שני זמרים, או זמר אחד שקולו נשמע "כפול") יבקע הקול האחד מהרמקול האחד, והקול השני מהרמקול השני. שני אפקטים אלו מפתיעים את השומע, וכן יוצרים לעיתים אפקט של "דיאלוג" (בין שני זמרים או בין שני כלי נגינה).
בראשית ימי ההקלטות (בתחילת המאה ה-20) בוצעו כל ההקלטות במונו; ב-1957 פותחה הקלטת הסטריאו ומאז זהו הסטנדרט. במרוצת הזמן, פותחו אפשרויות הקלטה במספר רב יותר של ערוצים (קוודרו, למשל, בו קיימים ארבעה ערוצים), אך הקלטת סטריאו נותרה הנפוצה ביותר. בימינו ישנו מעבר הדרגתי ממערכת בעלת שני רמקולים למערכת רב-ערוצית המקיפה את המאזין ונותנת אפקט הנקרא סראונד כמו סט רמקולים של 5.1 עד 7.1. התמיכה קיימת בנגני DVD, במשחקים ובמערכות קולנוע ביתי. כמו כן, נוצרו אף אוזניות מרובות רמקולים (3-4 רמקולים בכל אוזנית), כאשר מבחינת עיבוד, זוג רמקולים קדמי אחד מדמה את הרמקול המרכזי (הראשון בסט 5.1).
מערכות סטריאו

מערכת סטריאו, כאמור, היא מערכת עם שני רמקולים לפחות המשמיעים צליל בסטריאו. מערכת סטריאו יכולה לכלול רכיבים כמו רדיו AM-FM, נגן תקליטורים, טייפ להשמעת קלטות, פטיפון להשמעת תקליטים, כניסת AUX עבור הזנת ערוצי שמע נוספים, כניסה למיקרופון ועוד. מערכות מודרניות יכולות גם להשמיע מוזיקה בפורמט MP3 ופורמטים אחרים.
מוזיקה סטריאופונית

מוזיקה המוקלטת ומושמעת בשני ערוצים – ימין (R) ושמאל (L). מוזיקה סטראופונית (Stereophonic), או בקיצור – סטראו (או סטריאו) באה לחקות את חוש השמיעה אצל האדם. הקלטת מוזיקה בשני ערוצים מופיעה כבר במאה ה-19, אך מיוחסת בעיקר לשניים, ששיכללו אותה בשנות ה-20 של המאה ה-20, עד שהוכנסה לשימוש תעשייתי בשנות ה-50: אלן דוואר בלומליין (Alan Blumlein), מחברת EMI, וארתור קלר (Arthur Keller), מחברת מעבדות בל.
הקלטת צליל בעזרת שני מיקרופונים המרוחקים זה מזה (למשל, שני מיקרופונים הסמוכים לאוזניו של אדם), מקרבת את הצליל שמוקלט לדרך בה האדם רגיל לשמוע אותו. בשנות ה-30 הוכח כי ניתן ליצור אף אפקטים של מרחב תלת-ממדי באמצעות שני רמקולים בלבד.
כדי לשמוע מוזיקה שהוקלטה בסטראו (בשני ערוצים) יש צורך בשני רמקולים (אך הדרך המומלצת לחוות סטריאו היא בעזרת אוזניות) המחוברים לכל ערוץ בנפרד (ימין ושמאל). על אף שקיימות שיטות חדישות יותר המשתמשות במספר ערוצים רב יותר, דוגמת מוזיקה היקפית (Surround), אין הדבר מחייב כי איכות השמע מהן תהיה טובה יותר מאשר הקלטה סטראופונית.
ראו גם

סראונד
הערות שוליים

סטריאו טבעי מתייחס באמת להקלטות באמצעות שני מיקרופונים כמו שתי אוזניים שנותנות לנו תחושה מרחבית אקוסטית ומסייעת להפרדה הטבעית בין הצלילים.
סטריאו לא טבעי זה כשבאולפן מחליטים לשדר כלי אחד מימין ואחר משמאל זה עשוי ליצור חוסר איזון במרחב גדול, כלומר לא ייתכן שאלו בשמאל האולם ישמעו יותר כלי אחד מכלי אחר.
מקובל להשמיע בס תופים וזמר במונו (באופן שווה בשני הצדדים) ולשחק עם הכלים האחרים בצדדים.
↑  ר' http://www.answerbag.com/q_view/13242
| --- | --- |
בקרת זהויות :  NLI: 987007534028205171  BNE: XX534878  BnF: cb119332075 (data)  GND: 4136187-8  LCCN: sh85128009  NKC: ph536721
הרי אייפל

| --- | --- |

 מידע כללי
 גובה:  747 מ' 
 שטח:  5,300 קמ"ר 
 מדינה:  גרמניה 
 מיקום:  נורדריין-וסטפאליה, גרמניהגרמניה
 רכס הרים:  רכס רניש 
 אורך הרכס:  100 ק"מ 
 קואורדינטות:  50°25′02″N 6°48′47″E﻿ / ﻿50.417105555556°N 6.8130527777778°E﻿ / 50.417105555556; 6.8130527777778
  (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניהרי אייפל(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניהרי אייפל
 
מיקום הרי אייפל במפת גרמניה
הרי אייפל  הם רכס הרים נמוך במערב גרמניה ובמזרח בלגיה. הרכס משתרע בדרום מערב נורדריין וסטפאליה, בצפון מערב ריינלנד-פפאלץ ובחלקה הדרומי של הקהילה דוברת הגרמנית של בלגיה.
נוף בהרי אייפל
בשנות ה-30 של המאה ה-20 נבנה באזור אורדנסבורג פוגלסנג.
יהודה לייב צירלסון

| --- | --- |

 לידה:  24 בדצמבר 1859 Kozelets, מחוז צ'רניהיב, האימפריה הרוסית 
 פטירה:  6 ביולי 1941 (בגיל 81) קישינב, ברה"מ 
 מקום קבורה:  קישינב 
 מדינה:  רומניה 
 תקופת הפעילות:  ? – 6 ביולי 1941 
 
 תפקידים נוספים:  חבר הסנאט של רומניה, Mayor of Chișinău, חבר בית הנבחרים של רומניה 
 
כרזת בחירות של הרב צירלסון
"ספר גבול יהודה:" מערכת שאלות ותשובות בענייני ארבעת חלקי ה„שו"ע“, יהודה לייב צירלסון, 1906 פיעטרקוב. לחצו על התמונה לדפדוף בספר מעמוד 5
הרב יהודה לייב צירלסון (כ"ח בכסלו ה'תר"ך, 24 בדצמבר 1859 - י"א בתמוז תש"א, 6 ביולי 1941) כיהן כרבו הראשי של חבל בסרביה ושל העיר קישינב (ברוסיה ולאחר מכן ברומניה), וכחבר מועצת גדולי התורה של אגודת ישראל. שימש גם כסנאטור בפרלמנט הרומני בין השנים 1920–1926.